 

**בבית הדין הצבאי המחוזי**

**במחוז שיפוטי צפון**

**בפני השופט: סא"ל (במיל') אבשלום מאושר**

**בעניין: התובע הצבאי (ע"י ב"כ, רס"ן במיל' מלי גבאי וקמ"ש תומר פרלשטיין)**

**נגד**

**הנאשם: ח/XXX טוראי א' א' פ' (ע"י ב"כ, סגן עדי דורפמן)**

הכרעת-דין

על פי הודאת הנאשם אני מרשיע את הנאשם בעבירות כדלקמן:

אישום ראשון החזקת סם מסוכן בניגוד לסעיף 7(א) בצירוף סעיף 7(ג) סיפא לפקודת הסמים המסוכנים [נוסח חדש], התשל"ג-1973, בהתאם לכתב האישום המתוקן ולפרטים הנוספים.

אישום שני שימוש בסם מסוכן בניגוד לסעיף 7(א) בצירוף סעיף 7(ג) לפקודת הסמים המסוכנים [נוסח חדש], התשל"ג-1973, בהתאם לכתב האישום המתוקן ולפרטים הנוספים.

אישום שלישי סירוב להיבדק לשם גילוי שימוש בסמים מסוכנים, עבירה בניגוד לסעיפים 127 א + 250 א לחוק השיפוט הצבאי התשט"ו-1955.

**ניתנה היום, כ"א בשבט התשפ"ג, 12.02.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

שופט

גזר-דין

הנאשם הורשע על פי הודאתו בעבירות כדלקמן:

אישום ראשון החזקת סם מסוכן בניגוד לסעיף 7(א) בצירוף סעיף 7(ג) סיפא לפקודת הסמים המסוכנים [נוסח חדש], התשל"ג-1973, בהתאם לכתב האישום המתוקן ולפרטים הנוספים.

אישום שני שימוש בסם מסוכן בניגוד לסעיף 7(א) בצירוף סעיף 7(ג) לפקודת הסמים המסוכנים [נוסח חדש], התשל"ג-1973, בהתאם לכתב האישום המתוקן ולפרטים הנוספים.

אישום שלישי סירוב להיבדק לשם גילוי שימוש בסמים מסוכנים, עבירה בניגוד לסעיפים 127 א + 250 א לחוק השיפוט הצבאי התשט"ו-1955.

לאחר ששמעתי את באי כוח הצדדים ובכלל זה חומרת העבירות למרות תיקון כתב האישום מנגד חלוף הזמן, חוות הדעת החיוביות של מפקדיו שהוגשו לעיוני וסומנו ס/1 סבורני כי בנסיבות העניין יש מקום לכבד את ההסדר וכך אעשה.

אשר על כן, אני דן את הנאשם בעונשים הבאים:

1. **ארבעים (40) ימי מאסר לריצוי בפועל, שיימנו החל מיום 05.03.2023, הנאשם יתייצב כאמור לריצוי מאסר ביום 05.03.2023.**
2. **עונש מאסר מותנה בן שישים (60) ימים למשך שלוש (3) שנים, שלא יעבור עבירה לפי פקודת הסמים המסוכנים [נוסח חדש], התשל"ג-1973.**
3. **עונש מאסר מותנה בן שלושים (30) ימים למשך שנתיים (2) לבל יעבור עבירה לפי חוק המאבק בתופעת השימוש בחומרים מסכנים, התשע"ג-2013.**
4. **עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
5. **שמונים ותשעה (89) ימי פסילה מלקבל ומלהחזיק רישיונות נהיגה צבאיים ואזרחיים החל מיום סיום ריצוי עונש המאסר. במועד זה יפקיד הנאשם את כלל רישיונותיו בסמכות רישוי צה"ל. הובהר והוסבר לנאשם כי הוא יהיה פסול מקבלת או החזקת רישיונות מיום סיום ריצוי עונש המאסר, ואולם מניין הפסילה יחל להימנות רק ממועד הפקדת הרישיונות בפועל.**

**זכות ערעור כחוק.**

**ניתן היום, כ"א בשבט התשפ"ג, 12.02.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

 **שופט**